Lake'i maakond (Colorado)

Lake'i maakond (Lake County) on maakond USA-s Colorado osariigis. Geograafilised koordinaadid on 39°19' N, 106°36' W. 

Maakonna halduskeskus ja ainus linn on Leadville. 

Maakonna pindala on 994 km². Veepindala on 18 km². See on pindalalt neljas väikseim maakond osariigis.

Elanike arv on 2015. aasta seisuga arvestuslikult 7485. 2010. aasta rahvaloenduse  kohaselt oli elanikke 7310. Asustustihedus on 7,5 in/km².

Lake'i maakonnas asub Kaljumäestiku kõrgeim tipp Mount Elbert (4401 meetrit).

Naabermaakonnad 
 Eagle'i maakond (põhjas)
 Summiti maakond (kirdes)
 Parki maakond (idas)
 Chaffee maakond (lõunas)
 Pitkini maakond (läänes)

Ajalugu 
Lake'i maakond on üks kuueteistkümnest 1. novembril 1861 moodustatud algsest Colorado maakonnast. Lake'i maakond hõlmas algselt suure osa Colorado lääneosast.

Järgnevatel aastakümnetel kaotas Lake'i maakond hulgaliselt oma territooriumist: algne lõunaosa läks 1866. aastal Saguache'i maakonnale ja 1874. aastal Hinsadale'i maakonnale, edelaosa 1874. aastal La Plata maakonnale ja 1876. aastal San Juani maakonnale ning lääneosa 1877. aastal Ouray maakonnale ja Gunnisoni maakonnale.

Maakonna esimene halduskeskus oli 1861. aastal Oro City, 1863. aastal sai selleks Lourette, 1866. aastal Dayton ja 1868. aastal Granite.

8. novembril 1879 nimetati maakond Carbonate'i maakonnaks, kuid seda nime sai maakond kanda vaid kaks päeva, mil see sai uuesti Lake'i maakonnaks.

Maakond on saanud nime seal asuvate Twin Lakesi järvede järgi.

Rahvastik

Linnad ja asulad
Climax
Leadville
Leadville North
Oro City
Twin Lakes

2000. aasta rahvaloenduse andmed
Lake'i maakonnas oli 7812 inimest, 2977 leibkonda ja 1914 perekonda.

Rahvastiku tihedus oli 8 in/km². 

Elamuüksusi oli 3913 (keskmine tihedus 4/km²). 

Rassiline koosseis oli järgmine: 
valgeid 77,60%
mustanahalisi 0,18%
põlisameeriklasi 1,25% 
aasialasi 0,31% 
Vaikse ookeani saarte rassist 0,05% 
teistest rassidest 17,99% 
kahest või enamast rassist 2,62%

Ladinaameeriklasi (sõltumata rassist) oli 36,14%.  

2977 leibkonna seas oli 
33,90% neid, kus oli alla 18-aastasi lapsi, 
50,70% koos elavaid abielupaare,
8,40% neid, kus oli abikaasata naine,
35,70% neid, mis ei olnud perekonnad. 

26,30% kõigist leibkondadest koosnes üksikutest ja 
5,60% leibkondadest oli mõni üksi elav vähemalt 65-aastane inimene.

Leibkonnas oli keskmiselt 2,59 inimest ja perekonnas keskmiselt 3,15 inimest.

Elanikud jagunesid ealiselt nii: 
26,90% alla 18-aastasi, 
12,80% 18–24-aastasi, 
33,10% 25–44-aastasi, 
20,60% 45–64-aastasi, 
6,60% üle 65-aastasi. 

Ea mediaan oli 30 aastat. 

Iga 100 naissoost isiku kohta tuli 115,80 meessoost isikut. Iga 100 vähemalt 18-aastase naise kohta tuli 116,70 meest.

Leibkonna aastasissetuleku mediaan oli 37 691 dollarit, perekonna sissetuleku mediaan 41 652 dollarit. Meeste sissetuleku mediaan oli 30 977 dollarit, naistel 24 415 dollarit. Sissetulek elaniku kohta oli 18 254 dollarit.  

12,90% elanikkonnast ja 9,50% perekondadest elas allpool vaesuspiiri. Kogu elanikkonnast elas allpool vaesuspiiri 15,60% alla 18-aastastest ja 6,30% üle 65-aastastest.

Kaitsealad 

 San Isabeli metsakaitseala (osa)
 Buffalo Peaks Wilderness
 Collegiate Peaks Wilderness
 Holy Cross Wilderness
 Mount Massive Wilderness
 Leadville National Fish Hatchery

USA Ajalooliste Paikade Riikliku Registrisse on kantud Lake'i maakonnas üheksa objekti.

Vaata ka 
 Dexter Cabin

Viited

Välislingid
Lake'i maakonna koduleht (inglise keeles)

Colorado maakonnad